Diari Oficial de la Generalitat Valenciana


Sumari del DOGV 8437, del 04-12-2018 (2018/10195)

Notificació de la sentència dictada en el procediment de guarda i custòdia número 71/2018.
------------------------------------------------------------------------------------------

### Dades del document

Número de DOGV
:   8437

Data del DOGV
:   04-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10114


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 71/2018. [2018/10706]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que, en les actuacions de família. Guarda, custòdia o aliments de fills menors no matrimonials no consensuats número 771/2018, seguides a instàncies de Luz Mariel Moreno Paz contra Emilio Alvarado Najaya, en situació de rebel·lia, ha recaigut sentència la part dispositiva de la qual diu així:  
  
«Dispositiva  
Estime la demanda plantejada per Luz Mariel Moreno Paz contra Emilio Alvarado Najaya, declarat en rebel·lia; ha sigut part el Ministeri Fiscal, procedeix adoptar les següents mesures definitives respecte a la filla comuna [...].  
1. Ambdós progenitors mantindran la pàtria potestat sobre la menor, si bé s'atribueix a la demandant Luz Mariel Moreno Paz l'exercici en exclusiva de la pàtria potestat, així com la guarda i la custòdia de la seua filla [?], mentre siga menor d'edat; poden exercir totes les facultats inherents a la pàtria potestat, en especial els tràmits referents a la documentació, sanitat o educació de la menor.  
  
2. Se suspén el dret de visites del demandat amb la filla menor d'edat fins que l'interessat demane la represa a través del procediment adequat, moment en en qual s'avaluarà la conveniència de reprendre-les de manera gradual i en interés de la menor.  
  
3. El pare haurà de pagar, en concepte de contribució als aliments de la seua filla, la quantitat de 150 euros mensuals des de la data de presentació de la demanda, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística. Ambdós progenitors es faran càrrec de les despeses extraordinàries de la seua filla, i pagaran la meitat de les que s'acrediten i siguen necessàries o hagen sigut consensuades per les parts.  
Tot això sense fer una especial condemna en les costes d'aquest procediment.  
Contra aquesta resolució es pot interposar un recurs d'apel·lació que haurà de presentar-se per escrit davant d'aquest jutjat, en el termini de vint dies des de la seua notificació, amb la indicació de la infracció comesa segons el parer de la persona recurrent; cal acompanyar un resguard que acredite haver efectuat el dipòsit de 50 euros, en el compte de dipòsits i consignacions d'aquest jutjat, obert en el Banc de Santander, llevat que la persona recurrent tinga concedit el benefici de justícia gratuïta.  
Aquesta és la meua sentència, que pronuncie, mane i firme.»  
  
I perquè valga de notificació en forma al demandat, Emilio Alvarado Najaya, en situació de rebel·lia i ignorat parador, expedisc i firme aquest edicte.  
  
València, 15 de novembre de 2018.- La lletrada de l'Administració de justícia: Alicia Ordeig Rabadán.